CELEX: C2006/022/14
Language: et
Date: 2006-01-28 00:00:00
Title: Kohtuasi C-406/05: Eelotsusetaotlus, mille esitas Hoge Raad der Nederlanden  18. novembri 2005.  aasta otsusega kohtuasjas Staatssecretaris van Financiёn versus P. Jurriёns Beheer B. V.

28.1.2006   
            
            
               ET
            
            
               Euroopa Liidu Teataja
            
            
               C 22/8
            
         Eelotsusetaotlus, mille esitas Hoge Raad der Nederlanden 18. novembri 2005. aasta otsusega kohtuasjas Staatssecretaris van Financiёn versus P. Jurriёns Beheer B. V.
   (Kohtuasi C-406/05)
   (2006/C 22/14)
   Kohtumenetluse keel: hollandi
   Euroopa Ühenduste Kohus on saanud Hoge Raad der Nederlanden'i 18. novembri 2005. aasta otsusega esitatud eelotsusetaotluse kohtuasjas Staatssecretaris van Financiёn v. P. Jurriёns Beheer B. V., mis saabus kohtukantseleisse 21. novembril 2005.
   Hoge Raad der Nederlanden küsib Euroopa Kohtult eelotsust järgmistes küsimustes:
   
               1.
            
            
               Kas kuuenda direktiivi (1) artikli 13 B osa punkti d alapunkti 6 kohaldamine eriotstarbeliste investeerimisfondide haldamisele sõltub ainult osutatava teenuse liigist või ka tingimusest, et haldusteenuseid osutab kõnealuse fondi osanikega õiguslikult seotud isik?
            
         
               2.
            
            
               Kas teatud organisatsiooniga, mille tegevuse hulka kuulub eriotstarbeliste investeerimisfondide haldamine, kokku lepitud teenust saab käsitleda haldamisena esimeses küsimuses nimetatud maksuvabastuse mõttes, kui teenust osutav isik teeb seda organisatsiooni juhina?
            
         
      (1)  Nõukogu 17. mai 1977. aasta kuues direktiiv, kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1).